২০১৭ বাংলাদেশ প্রিমিয়ার লিগ
২০১৭ বাংলাদেশ প্রিমিয়ার লিগ (বিপিএল ৫ বা একেএস বিপিএল ২০১৭ নামে পরিচিত) যা বাংলাদেশ প্রিমিয়ার লিগের পঞ্চম আসর। বাংলাদেশের শীর্ষ স্তরের পেশাদার টুয়েন্টি২০ ক্রিকেট ফ্রেঞ্চাইজি লিগ। এই প্রতিযোগিতাটি বাংলাদেশ ক্রিকেট বোর্ড কর্তৃক আয়োজন করা হয় ও এতে সাতটি দল অংশগ্রহণ করে। এটি এই প্রতিযোগিতার পঞ্চম মৌসুম ও এই মৌসুম মূলত ২ নভেম্বর ২০১৭ তারিখে শুরু হয় ও ১২ ডিসেম্বর ২০১৭ তারিখে শেষ হয়। ফাইনালে ঢাকা ডায়নামাইটসকে ৫৭ রানে পরাজিত করে রংপুর রাইডার্স প্রথম বারের মত শিরোপা লাভ করে।